Fredrik Kempe

Fredrik Kempe (født 29. april 1972 i Vårgårda i daværende Älvsborgs län) er en svensk pop- og operasanger og tekstforfatter som har deltatt i Melodifestivalen et antall ganger og vunnet Melodifestivalen 2008, Melodifestivalen 2009, Melodi Grand Prix 2010, Melodifestivalen 2011 og Melodifestivalen 2014 som låtskriver av Charlotte Perrelli, Malena Ernman, Didrik Solli-Tangen, Eric Saade og Sanna Nielsens sanger. Han hadde en radiohit med låten «Vincero» i 2002. Han var jurymedlem i svenske Idol 2016.

Kempe har medvirkat i musikaler som Les Misérables på Värmlandsoperan og Chess på Cirkus i Stockholm. Han har også en bakgrund som førstetenor i Karlstads universitets mannskor; Sällskapet CMB. Kempe har blitt belønnet med Kungliga Musikaliska Akademiens Nicolai Gedda-stipendium to ganger. Han er også utdannet siviløkonom. Kempe fikk sitt gjennombrudd med låten «Vincerò» år 2002, en poplåt der refrenget er fra Nessun dorma i Giacomo Puccinis opera Turandot. Singelen lå på den svenske salgslisten i 24 uker.

Fredrik Kempe er en av de mest framgangsrika låtskriverne i Melodifestivalen under 2000-tallet, med totalt fire førsteplasser: «Hero», «La Voix», «Popular» og «Undo» som ble framført, i tur og orden av Charlotte Perrelli, Malena Ernman, Eric Saade og Sanna Nielsen. Tre av disse førsteplasseringene skjedde på fire år 2008–2011. Av disse årene var 2010 den eneste gangen han ikke vant i Sverige, men gjorde det da i den norske Melodi Grand Prix 2010 med bidraget «My Heart Is Yours» som ble framført av Didrik Solli-Tangen. Låten skrev han sammen med Hanne Sørvaag. 

Kempe har også vært med og skrevet låter til Måns Zelmerlöws, Charlotte Perrellis, Sara Dawn Finers og Eric Saades  musikkalbum.

Diskografi 
Studioalbum
 Songs For Your Broken Heart (2002)
 Bohème (2004)

Singler
 «Vincerò» (2002)
 «For Your Broken Heart» (2002)
 «The Last Dance» (2002, promo)
 «Finally» (2004)
 «Disco Volante» (2004)
 «Du och jag mot världen» (sammen med Sanna Nielsen) (2005)

Eksterne lenker 
 
 
 

Svenske sangere
Deltakere i Melodifestivalen
Svenske låtskrivere
Personer fra Vårgårda kommun